ᱡᱩᱣᱟᱝ ᱯᱟᱹᱨᱥᱤ

ᱡᱩᱣᱟᱝ ᱯᱟᱹᱨᱥᱤ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫ ᱢᱩᱱᱰᱟ ᱯᱟᱹᱨᱥᱤ ᱠᱟᱱᱟ᱾ ᱱᱚᱣᱟ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱯᱚᱱᱚᱛ ᱨᱮᱱ ᱡᱩᱣᱟᱝ ᱦᱚᱲ ᱠᱚᱠᱚ ᱨᱚᱲᱼᱟ᱾

ᱦᱟᱹᱴᱤᱧ
ᱡᱩᱣᱟᱝ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱩᱱᱰᱟ ᱪᱟᱸᱜᱟ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ᱾ ᱢᱩᱱᱰᱟ ᱯᱟᱹᱨᱥᱤᱠᱚ ᱢᱩᱸᱫᱽ ᱨᱮ ᱠᱷᱟᱲᱤᱭᱟ ᱯᱟᱹᱨᱥᱤ ᱥᱟᱶ ᱡᱷᱩᱣᱟᱝ ᱨᱮᱭᱟᱜ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾ 

ᱡᱩᱣᱟᱝ ᱫᱚ ᱵᱩᱨᱩ ᱟᱨ ᱥᱚᱢᱟᱱ ᱴᱚᱴᱷᱟᱠᱤᱭᱟᱹ ᱵᱟᱨᱭᱟ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱜᱟᱱᱚᱜᱼᱟ, ᱵᱟᱱᱟᱨ ᱜᱮ ᱳᱰᱤᱥᱟ ᱯᱚᱱᱚᱛ ᱨᱮᱠᱚ ᱨᱚᱲᱼᱟ (ᱯᱟᱴᱱᱟᱭᱮᱠ ᱒᱐᱐᱘:᱕᱐᱘)᱾
ᱵᱩᱨᱩ ᱡᱩᱣᱟᱝ: ᱜᱳᱱᱟᱥᱤᱠᱟ ᱵᱩᱨᱩ (ᱠᱮᱭᱚᱱᱡᱷᱚᱲ ᱦᱚᱱᱚᱛ ᱨᱮ) ᱟᱨ ᱯᱟᱞᱞᱟᱨᱟ ᱵᱩᱨᱩ
ᱥᱚᱢᱟᱱ ᱡᱩᱣᱟᱝ: ᱮᱛᱚᱢ ᱠᱮᱭᱚᱱᱡᱷᱚᱲ ᱦᱚᱱᱚᱛ ᱨᱮᱭᱟᱜ ᱑᱔᱗ ᱜᱚᱴᱟᱱ ᱟᱹᱛᱩ ᱟᱨ ᱥᱟᱢᱟᱝ ᱰᱷᱮᱝᱠᱟᱱᱟᱲ ᱦᱚᱱᱚᱛ

ᱯᱟᱥᱱᱟᱣ
᱒᱐᱐᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱓᱐,᱘᱗᱕ ᱜᱟᱱ ᱦᱚᱲ ᱡᱩᱣᱟᱝ ᱯᱟᱹᱨᱥᱤ ᱠᱚ ᱨᱚᱲᱼᱮᱫ ᱠᱟᱱᱟ᱾ ᱳᱰᱤᱥᱟ ᱯᱚᱱᱚᱛ ᱨᱮ, ᱱᱚᱣᱟ ᱫᱚ ᱮᱛᱚᱢ ᱠᱮᱭᱚᱱᱡᱷᱚᱲ ᱦᱚᱱᱚᱛ, ᱠᱚᱸᱭᱮ ᱚᱱᱩᱜᱩᱲ ᱦᱚᱱᱚᱛ ᱟᱨ ᱥᱟᱢᱟᱝ ᱰᱷᱮᱝᱠᱟᱱᱟᱲ ᱦᱚᱱᱚᱛ ᱨᱮᱠᱚ ᱨᱚᱲᱼᱮᱫ ᱠᱟᱱᱟ᱾ (ᱯᱟᱴᱱᱟᱭᱮᱠ ᱒᱐᱐᱘:᱕᱐᱘)

ᱡᱩᱣᱟᱝ ᱫᱚ ᱱᱤᱛ ᱢᱤᱫᱴᱟᱝ ᱟᱫᱚᱜ ᱯᱟᱹᱨᱥᱤ ᱠᱚᱢᱡᱩᱨ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ, ᱥᱮ (ᱚᱲᱟᱜ ᱵᱟᱨᱦᱮ ᱨᱮ ᱜᱤᱫᱽᱨᱟᱹ ᱠᱚ ᱱᱚᱣᱟ ᱯᱟᱹᱨᱥᱤ ᱛᱮ ᱵᱟᱝᱠᱚ ᱨᱚᱲᱼᱮᱫ ᱠᱟᱱᱟ)᱾

ᱱᱤᱛ ᱠᱷᱟᱹᱞᱤ ᱒᱐,᱐᱐᱐ ᱜᱟᱱ ᱡᱩᱣᱟᱝ ᱯᱟᱹᱨᱥᱤ ᱨᱚᱲᱼᱦᱚᱲ ᱵᱟᱹᱲᱛᱤ ᱢᱮᱱᱟᱜ ᱠᱚᱣᱟ᱾

ᱨᱚᱱᱚᱲ

ᱚᱞ ᱛᱚᱦᱚᱨ
ᱡᱩᱣᱟᱝ ᱯᱟᱹᱨᱥᱤ ᱨᱚᱲᱼᱦᱚᱲ ᱠᱚᱫᱚ ᱡᱩᱣᱟᱝ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱳᱰᱤᱭᱟ ᱪᱤᱠᱤ ᱠᱚ ᱵᱮᱵᱷᱟᱨᱮᱫ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

 http://www.endangeredlanguages.com/lang/4341/samples/10020 
 http://www.endangeredlanguages.com/lang/4341 

ᱛᱷᱚᱠ:ᱯᱟᱹᱨᱥᱤ
ᱛᱷᱚᱠ:ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ
ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱳᱰᱤᱭᱟ ᱪᱤᱠᱤ